Након дебитантског наступа на такмичењу 1981. кипарски представници су редовни учесници Песме Евровизије, а такмичење су пропустили у само два наврата. Кипар није учествовао на такмичењу 1988. након што се испоставило да је песма која је одабрана за учешће била пријављена (али не и одабрана) за национални избор 1984. што се косило тадашњим правилима РИК-а, те 2001. као последица лоших резултата у претходном петогодишњем периоду.